Diari Oficial de la Generalitat Valenciana


Sumari del DOGV 5506, del 07-05-2007 (2007/4668)

ACORD de 28 de febrer del 2007, de la Comissió Territorial d'Urbanisme de València, relatiu a l'homologació i el Pla de reforma interior de millora del polígon T de Mislata (correcció d'errors).
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5506

Data del DOGV
:   07-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4668


Data del document
:   28-02-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Mislata
    * pla d'urbanisme

Vista la sol·licitud de rectificació de l'acord de la Comissió Territorial d'Urbanisme de 30 de juny del 2006 presentat per l'Ajuntament de Mislata.  
Vist, així mateix, l'expedient d'homologació i el Pla de reforma interior de millora del polígon T de Mislata, es destaquen els següents antecedents i fonaments jurídics:  
Antecedents  
1. La Comissió Territorial d'Urbanisme de València, en sessió celebrada el 30 de juny del 2006, va acordar aprovar definitivament l'homologació i el Pla de reforma interior de millora del polígon T de Mislata condicionat a:  
- Que el text refós que es presente per a ser segellat corregisca el guarisme de l'índex d'edificabilitat bruta i el d'aprofitament tipus.  
- Que les ordenances incorporen el condicionant de la Direcció General d'Aviació Civil en el fet que qualsevol edificació o construcció requerirà informe vinculant d'aquest organisme.  
- Que es grafie la reserva d'una franja de 18,5 m d'amplària segons l'informe de la Divisió de Carreteres de la Direcció General d'Obres Públiques de la conselleria d'Infraestructures i Transport.  
- Que es complisquen els condicionants de l'informe de la Demarcació de Carreteres del Ministeri de Foment.  
2. En data 31 de juliol de 2006, va entrar en aquests serveis la sol·licitud de rectificació de l'acord anterior, presentada per l'Ajuntament de Mislata.  
En aquest escrit l'Ajuntament de Mislata accepta tots els condicionants de l'acord excepte el primer d'ells («que es corregisca el guarisme de l'índex d'edificabilitat bruta i el de l'aprofitament tipus»), per considerar que ha existit un error d'interpretació en l'emissió de l'informe, fundat en la creença que el terreny dotacional existent havia sigut adquirit gratuïtament per l'Ajuntament de Mislata i, per tant, subjecte al mandat de l'article 171.2 de la LUV i no a l'apartat 1r de l'esmentada disposició legal.  
Adjunta al citat escrit documentació acreditativa de l'adquisició onerosa de tres parcel·les per a la construcció d'un col·legi.   
3. La Comissió Informativa de la Comissió Territorial d'Urbanisme de València, en sessió celebrada el 21 de febrer del 2007, per unanimitat, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
1. Segons l'article 171 de la Llei 16/2005, urbanística valenciana, els béns patrimonials de les administracions públiques, com també els béns de domini públic adquirits onerosament, donaran lloc a la corresponent adjudicació d'aprofitament subjectiu a favor de les administracions titulars d'aquests béns.  
L'Ajuntament acredita, per mitjà de la documentació que acompanya al seu escrit, que les parcel·les que integren el dotacional públic destinat a equipament docent dins del polígon T, van ser adquirides onerosament per l'ens local a través de la compra als seus diferents titulars, i és legítim que l'Ajuntament tinga dret a l'aprofitament subjectiu que li concedeix aquesta titularitat.  
Per això, ha de reconéixer-se expressament el dret de l'Ajuntament a l'adjudicació de l'aprofitament subjectiu per les parcel·les adquirides onerosament per a la construcció del col·legi, i ha de corregir-se parcialment l'acord de la Comissió Territorial d'Urbanisme de data 30 de juny del 2006 pel que fa al condicionant relatiu a la correcció del guarisme de l'índex d'edificabilitat bruta i de l'aprofitament tipus, que ACORD de 28 de febrer del 2007, de la Comissió Territorial d'Urbanisme de València, relatiu a l'homologació i el Pla de reforma interior de millora del polígon T de Mislata (correcció d'errors). [2007/4668]Conselleria de Territori i HabitatgeAT = aprofitament objectiu total = 34.844,00 m²t = 0,905015 m²t/m²s  
 superfície computable 38.501,04 m²s   
\* \* \* \* \*  
AT = Aprovechamiento Objetivo Total = 34.844,00 m²t = 0,905015 m²t/m²s  
 Superficie Computable 38.501,04 m²s   
IEB = aprofitament objectiu total = 34.844,00 m²t = 0,64 m²t/m²s  
 superfície total del sector 54.604,94 m²s  
\* \* \* \* \*  
IEB = Aprovechamiento Objetivo Total = 34.844,00 m²t = 0,64 m²t/m²s  
 Superficie Total del Sector 54.604,94 m²s  
han de mantindre's tal com apareixen mostrats en el projecte d'homologació i el Pla de reforma interior de millora del polígon T de Mislata, perquè el desconeixement de la circumstància de l'adquisició onerosa dels terrenys va portar a una errònia interpretació a la Comissió Territorial d'Urbanisme.   
2. D'aquesta manera, el fonament jurídic segon: Justificació de l'edificabilitat de l'acord de la Comissió Territorial d'Urbanisme de data 30 de juny del 2006, ha de quedar redactat de la manera següent:  
«La unitat d'actuació, delimitada i ordenada detalladament pel Pla general de Mislata, ha patit canvis de l'aprofitament objectiu per mitjà de transferències d'aprofitament de la unitat. En concret van ser transferits 16.103,90 m²s que han de restar-se de la superfície total del sector per a obtindre la superfície computable».  
D'aquesta manera, l'aprofitament objectiu total definit en l'homologació és de 34.844,00 m²t i la superfície computable és de 38.501,04 m²s (= superfície total del sector 54.604,94 m²s - superfície de l'ajuntament no computable per haver transferit l'aprofitament 16.103,90 m²s).   
Així, l'índex d'edificabilitat bruta es calcula de la manera següent:  
Amb aquestes dades, i tenint en compte que les parcel·les on se situa l'equipament educatiu ja existent, van ser adquirides onerosament per l'Ajuntament de Mislata, l'aprofitament tipus es calcula de la manera següent:  
3. Segons l'article 105.2 de la Llei 30/1992, reguladora de les administracions públiques i del procediment administratiu comú, «2. Les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes».  
A la vista de tot el que antecedeix la Comissió Territorial d'Urbanisme de data 28 de febrer del 2007, per unanimitat  
ACORDA  
Rectificar parcialment l'acord de la Comissió Territorial d'Urbanisme de data 30 de juny del 2006 pel que fa al condicionant relatiu a la correcció del guarisme de l'índex d'edificabilitat bruta i de l'aprofitament tipus, que han de mantindre's tal com indica el fonament jurídic segon, reconeixent-se expressament el dret de l'Ajuntament a l'adjudicació de l'aprofitament subjectiu per les parcel·les adquirides onerosament per a la construcció del col·legi.   
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de la present publicació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de la present publicació. L'esmentat article 44 de la Llei 29/1998, estableix literalment;  
«Art. 44.1. En els litigis entre administracions públiques no cap interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.»  
En el supòsit de no formular el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que crega oportú.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 28 de febrer de 2007.- El secretari de la Comissió Territorial d'Urbanisme: Álvaro Aleixandre Ortí.